Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Fel kell hívnom továbbá a figyelmét arra is, hogy a vállalkozás keretében végzett személy- és vagyonvédelmi, valamint a magánnyomozói tevékenység szabályairól, a Személy-, Vagyonvédelmi és Magánnyomozói Szakmai Kamaráról szóló 1998. évi IV. törvényt (a továbbiakban: SZVMtv.) a közelmúltban oly módon kívánta módosítani a jogalkotó,
Paragraph Index: 1169

Fel kell hívnom továbbá a figyelmét arra is, hogy a vállalkozás keretében végzett személy- és vagyonvédelmi, valamint a magánnyomozói tevékenység szabályairól, a Személy-, Vagyonvédelmi és Magánnyomozói Szakmai Kamaráról szóló 1998. évi IV. törvényt (a továbbiakban: SZVMtv.) a közelmúltban oly módon kívánta módosítani a jogalkotó, hogy a vagyonõr a megbízó közterületnek nem minõsülõ létesítmények õrzése során jogosult vagyonvédelmi biztonságtechnikai rendszert – kamerarendszert – alkalmazni, melynek eredményeként létrejövõ adatkezelés, a módosítás értelmében 30 napig – a bankok és pénzügyi intézmények esetében 60 napig – jogosult az adatkezelõ tárolni. A Köztársasági Elnök Úr azonban az adatkezelés idejével, illetõleg az érintettek jogainak garanciális védelmét szolgáló rendelkezésekkel kapcsolatban felmerült aggályok miatt – melyeket a törvény elõkészítése során magam is sérelmesnek tartottam –, a törvénymódosítást az Alkotmánybíróságnak elõzetes normakontroll végett megküldte. Az Alkotmánybíróság 2005. október 3-án meghozott 480/A/2005 határozatában az SZVMtv.-nek a kamerák használatával kapcsolatos több rendelkezését is alkotmányellenesnek minõsítette. A határozat indokolása többek között kimondja, hogy a kamerának mint a tulajdonvédelem technikai eszközének az alkalmazása a tulajdon tárgyainak óvására alkalmas ugyan, ám óhatatlanul személyekre, emberi magatartásokra, szokásokra, megnyilvánulásokra, illetõleg magára az emberi testre is irányulhat. Az elektronikus úton történõ megfigyelés tehát alkalmas arra, hogy a magánszférába behatoljon, intim (szenzitív) élethelyzeteket rögzítsen akár olyképpen, hogy az érintett nem is tud a felvételrõl, vagy nincs abban a helyzetben, hogy mérlegelhesse az ilyen felvételek megengedhetõségét és azok következményeit. Az így végzett 2006/162/II. szám megfigyelés a magánélethez való jog sérelmén túl – szélesebb és mélyebb értelemben – az emberi méltósághoz való jogot általában is érintheti. A magánszféra lényegi fogalmi eleme éppen az, hogy az érintett akarata ellenére mások oda ne hatolhassanak be, illetõleg be se tekinthessenek. Ha a nem kívánt betekintés mégis megtörténik, akkor nemcsak önmagában a magánélethez való jog, hanem az emberi méltóság körébe tartozó egyéb jogosultsági elemek, mint például az önrendelkezési szabadság vagy a testi-személyi integritáshoz való jog is sérülhet. Mivel a magánszféra nem szûkül le a magánlakásra és az ahhoz tartozó területre, a jogi szabályozás során figyelembe kell venni azt a tényt, hogy a betekintésre alkalmas biztonságtechnikai rendszerek mûködési körén belül a magánszféra védelme szempontjából érzékeny területek is elõfordulhatnak. A törvény vizsgált rendelkezései ugyanakkor ilyen megkülönböztetést nem tesznek; a szabályozás egységes: elektronikus megfigyelõrendszer minden olyan esetben mûködtethetõ, amikor a személy- és vagyonellenes jogsértések észlelése más módszerrel nem érhetõ el. Az Alkotmánybíróság megállapította, hogy az Alkotmány 54. § (1) bekezdésében deklarált emberi méltósághoz való jog lényeges tartalmát érinti az, ha az elektronikus megfigyelõrendszer alkalmazását lehetõvé tevõ szabályozás figyelmen kívül hagyja a magánszféra tiszteletét és védelmét. Az Alkotmánybíróság az Abh2.-ben rámutatott arra, hogy a vagyonõri jogosítványok gyakorlásának tényleges jogalapja ugyan a polgári jog körébe tartozó megbízási szerzõdés, de mindez túl is mutat a szerzõdéses jogviszony keretein, mert a vagyontárgyak üzleti alapon megvalósuló védelme az Alkotmányban garantált magánszféra védelméhez való jogot is érinti. (ABH 2004, 367, 370.) Az Alkotmánybíróság számos határozatában megerõsítette, hogy az alapvetõ jog korlátozása csak akkor marad

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes